उसी के फार्म हाउस पर पार्टी में गए थे सतीश, पुलिस ने जांच शुरू की
Bollywood Actor Satish Kaushik Death Case - Delhi Businessman Vikas Malu Wife Allegations On Her Husband एक्टर सतीश कौशिक मामले में नया ट्विस्ट सामने आया है। दरअसल शनिवार को फार्म हाउस के मालिक विकास मालू की पत्नी ने उसपर कौशिक की हत्या करने का आरोप लगाया था
एक्टर सतीश कौशिक की मौत पर एक महिला ने दावा किया कि उनकी हत्या की गई है। 8 मार्च की रात सतीश दिल्ली के फार्म हाउस में एक पार्टी में शामिल हुए थे। फार्महाउस के मालिक और बिजनेसमैन विकास मालू की पत्नी ने सनसनीखेज आरोप लगाए हैं।
महिला ने कहा कि उसके पति विकास मालू ने 15 करोड़ रुपए के लेनदेन के लिए सतीश कौशिक की हत्या कर दी। महिला विकास मालू की दूसरी पत्नी है। विकास ने इन आरोपों को गलत ठहराया है। उन्होंने कहा कि पिछले 30 साल से सतीश कौशिक उनके परिवार की तरह थे। पुलिस इस मामले में अब विकास मालू से पूछताछ करेगी।
8 मार्च की रात सतीश कौशिक का निधन हो गया था। वे 66 साल के थे। पोस्टमार्टम में मौत की वजह कार्डियक अरेस्ट बताई गई थी।
पढ़िए महिला के 6 आरोप...
1. दवा के जरिए की गई सतीश की हत्या 
महिला ने शनिवार को दिल्ली पुलिस आयुक्त के कार्यालय में शिकायत दर्ज करते हुए आरोप लगाया है कि सतीश उसके पति से पैसे वापस मांग रहे थे, जिसे उसका पति चुकाना नहीं चाहता था। सतीश कौशिक की हत्या कुछ दवाइयों के जरिए की गई, जिसका इंतजाम उसी के पति ने किया था।
2. पति ने ही सतीश कौशिक से मुलाकात कराई थी
IANS की रिपोर्ट के मुताबिक, महिला ने कहा कि 13 मार्च 2019 को उसकी शादी बिजनेसमैन विकास से हुई थी। पति ने ही उसे सतीश कौशिक से मिलवाया था। इतना ही नहीं सतीश अक्सर पति-पत्नी से दुबई और भारत में मुलाकात भी किया करते थे।
3. पैसों को लेकर सतीश और पति के बीच झगड़ा भी हुआ
महिला के मुताबिक, 23 अगस्त 2022 को सतीश कौशिक दुबई में उनके घर आए थे और इस दौरान उन्होंने उसके पति से 15 करोड़ रुपए मांगे थे। महिला ने कहा- मैं ड्राइंग रूम में मौजूद थी, जहां सतीश और विकास के बीच बहस हो गई थी। कौशिक उससे कह रहे थे कि उन्हें पैसों की सख्त जरूरत है और तीन साल पहले मेरे पति को इन्वेस्टमेंट के लिए पैसे दिए थे। सतीश ने कहा था कि न तो उनके पैसों से कोई निवेश किया गया और न ही उनका पैसा लौटाया गया। इसलिए वह अब खुद को ठगा हुआ महसूस कर रहे हैं।
4. पति ने दुबई में पार्टी दी, दाऊद का बेटा वहां मौजूद था
मीडिया रिपोर्ट्स के अनुसार महिला ने दुबई में हुई एक पार्टी की फोटो भी शेयर की। महिला ने दावा किया कि उस पार्टी में अंडरवर्ल्ड डॉन दाऊद इब्राहिम का बेटा भी मौजूद था। जब मैंने अपने पति से पूछा कि क्या मामला है, तो उसने कहा कि सतीश के रुपए कोविड के दौरान खत्म हो चुके हैं। मेरे पति ने ये भी बताया कि वो सतीश से छुटकारा पाना चाहता था और उसकी प्लानिंग कर रहा था।
5. ड्रग्स का कारोबार करता था विकास 
महिला की तरफ से दावा किया गया है कि उसका पति कई तरह के ड्रग्स का कारोबार करता है। महिला ने बताया कि विकास ने सतीश से ये भी कहा था कि वो पैसे लौटा चुका है, लेकिन उसके पास सबूत नहीं हैं। वो दोबारा भी पैसा चुकाने को तैयार है। उसे समय चाहिए।
6. जहरीली दवा देकर सतीश को मार डाला
महिला ने कहा कि जैसे ही उसने सतीश के निधन की खबर सुनी तो उसका पूरा शक पति पर ही गया। उसने कहा कि मुझे पूरा शक है कि मेरे पति ने अपने साथियों के साथ मिलकर सतीश की हत्या की साजिश रची और उन्हें जहरीली दवा खिलाकर मार डाला, जिससे उनको पैसे न देने पड़े।
पत्नी के आरोपों पर मालू का जवाब- जो हुआ, उसे बर्दाश्त नहीं कर सकता
विकास ने सोशल मीडिया पर पोस्ट कर आरोपों के जवाब दिए हैं। उन्होंने लिखा, "सतीश जी के साथ पिछले 30 साल से मेरे अच्छे फैमिली रिलेशन थे। इस दुनिया को मेरे नाम पर कीचड़ उछालने में कुछ मिनट भी नहीं लगे। जश्न के बाद जो ट्रेजेडी हुई, उसे मैं बर्दाश्त नहीं कर पा रहा हूं।
मैं बस यही कहना चाहूंगा कि कोई भी होनी बताकर नहीं आती है और न ही इस पर किसी का बस चलता है। मैं मीडिया से गुजारिश करना चाहूंगा कि वो सभी की भावनाओं के बारे में सोचें। सतीश को मैं हमेशा याद करूंगा।"
सतीश कौशिक केस में अब आगे क्या होगा?
सतीश कौशिक से जुड़ी अन्य खबरें यहां पढ़ें- 
'आप एक अच्छे मकान मालिक थे':सतीश कौशिक के निधन पर भावुक हुए कार्तिक आर्यन, बोले- स्ट्रगल के दिनों में वो मेरे साथ थे​​​​​​
एक्टर और डायरेक्टर सतीश कौशिक का बुधवार देर रात निधन हो गया। गुरुवार सुबह निधन की खबर सामने आने के बाद से ही देश भर में शोक की लहर थी। कभी स्ट्रगल के दिनों में सतीश के घर पर किराएदार रहे एक्टर कार्तिक आर्यन ने सोशल मीडिया पर पोस्ट शेयर कर उन्हें श्रद्धांजलि दी। उन्होंने पोस्ट में बताया कि सतीश एक अच्छे इंसान होने के साथ-साथ, बेहतरीन मकान मालिक भी थे। पूरी खबर पढ़ें 
सतीश कौशिक को याद कर रो पड़े अनुपम खेर:बोले- हम एक-दूसरे से जलते थे, झगड़ते भी…उसके जाने से समझ में नहीं आ रहा है कि क्या करूं
एक्टर-डायरेक्टर सतीश कौशिक का बुधवार रात 1:30 बजे दिल्ली में निधन हो गया था। वे 66 साल के थे। इस बात की जानकारी अनुपम खेर ने ट्वीट कर के दी थी। वो और सतीश कौशिक पिछले 45 साल से दोस्त थे। उनके निधन के 2 दिन बाद अनुपम खेर का वीडियो सामने आया है, जिसमें वो अपने जिगरी दोस्त को याद करते हुए रो पड़े। पूरी खबर पढ़ें-